வின்சென்சோ பரோன்

வின்சென்சோ பரோன் (Vincenzo Barone) இத்தாலி நாட்டைச் சேர்ந்த ஒரு வேதியியலாளர் ஆவார். 1952 ஆம் ஆண்டு நவம்பர் மாதம் 8 ஆம் நாள் இத்தாலியின் அங்கோனா நகரத்தில் இவர் பிறந்தார். கோட்பாட்டு மற்றும் கணக்கீட்டு வேதியியல் துறையில் நிபுணத்துவம் பெற்றவராக இவர் செயல்பட்டார்.  

1994 ஆம் ஆண்டில்  நேபிள்சு பல்கலைக்கழகத்தில் இயற்பிய வேதியியல் பாட முழு பேராசிரியராகவும், 2009 ஆம் ஆண்டு முதல் சுகூலா நார்மலே சுப்பீரியோர் டி பிசா எனப்படும் உயர்கல்வி நிறுவனம் லா நார்மலேவில்  கோட்பாட்டு மற்றும் கணக்கீட்டு வேதியியல் பேராசிரியராகவும் பணியாற்றியுள்ளார்.  2016 ஆம் ஆண்டு சுகூலா நார்மலின் இயக்குநராகவும் தேர்ந்தெடுக்கப்பட்டார்.  பேராசிரியர்கள் குழுவுடன் ஏற்பட்ட மோதல் காரணமாக எழுந்த நம்பிக்கையில்லா வாக்கெடுப்பு காரணமாக 2019 ஆம் ஆண்டு இப்பதவியை விட்டு விலகினார்.  

2011 முதல் 2013 வரை இத்தாலிய வேதியியல் கழகத்தின் தலைவராக இருந்துள்ளார்.  குவாண்டம் மூலக்கூறு அறிவியல் அகாடமி, ஐரோப்பிய அறிவியல் அகாடமி, மற்றும் இராயல் வேதியியல் கழகம் ஆகியவற்றின் உறுப்பினராகவும் இருந்துள்ளார்.

மேற்கோள்கள்

புற இணைப்புகள் 
 Vera Köster: New SCI President — Interview with Vincenzo Barone // ChemViews. — 2011. — 8 February. — ISSN 2190-3735. — doi:10.1002/chemv.201000058.
 Marco Magrini: Le scienze di Pisa, Firenze e Siena: isole nella corrente // Il Sole 24 ore, 22 February 2012.
 Alex Saragosa: La chimica cambia la sua formula // Il Venerdì di Repubblica, 25 March 2011.
 Di Mario Neri: Barone, nuovo direttore della Normale: «È vero, siamo settari: apriamoci di più» // Il Tirreno, 16 June 2016.

1952 பிறப்புகள்
வாழும் நபர்கள்
வேதியியலாளர்கள்
இத்தாலிய அறிவியலாளர்கள்